Åge Korsvold

Åge Korsvold (født 1946) er en norsk næringslivsleder som har hatt flere lederstillinger og styreverv i norsk og internasjonalt næringsliv. Han har blant annet vært konsernsjef for Orkla og for Storebrand.

Korsvold er utdannet i Business Administration ved Wharton School, University of Pennsylvania i 1971.

Han var ansatt i Storebrand i perioden 1972–1976, var finansdirektør i Golden West Shipping Co. i 1976–1977, og direktør i Orkla Industrier A/S i 1977–1983. Fra 1983 til 1994 drev han med finansiell rådgivning i Fondfinans og (som partner og deleier) i Procorp. I 1993 ble han viseformann i UNI Storebrand, og i 1994 ble han konsernsjef i samme selskap hvor han var med på å omstrukturere selskapet til et sparekonsern ved å skille ut skadeforsikring gjennom etablering av forsikringsselskapet If sammen med Skandia. Korsvoll spilte en sentral rolle i de mislykkede fusjonsforhandlingene mellom UNI Storebrand og Kreditkassen i 1997 og 1998Storebrand avviste Kreditkassen Dagbladet (4. mai 1998) og var også sentral i forbindelse med oppkjøpsplanene til den svensk-finske MeritaNordbanken i 1999. I 2000 forlot han Storebrand og trakk seg som styreformann i Orkla på grunn av påstander om brudd på verdipapirhandelloven. Saken ble anmeldt av Kredittilsynet, men ble i 2001 henlagt av Økokrim.Økokrim henlegger Korsvold-saken DN.no (18. juni 2001) Henlegger Korsvold-saken NRK (2. september 2001) Fra 2001 til 2011 hadde han stillingen som administrerende direktør i Christen Sveaas' investeringsselskap Kistefos.Korsvold takker for seg  E24 (10. februar 2011) I 2012 ble han utnevnt som konsernsjef i Orkla og hadde denne stilingen frem til 2014.

Korsvold har hatt flere lederverv, blant annet som styreleder i Vardia Insurance Group og SeaBird Exploration.

 Familie 
Korsvold ble gift i 1978 med journalist Hanne Gamnes (f. 1944). Han er bror til journalist Kaja Korsvold.

 Referanser 

Kategori:Personer fra Oslo
Kategori:Norske konsernsjefer
Kategori:Norske næringslivsledere
Kategori:Norske siviløkonomer
Kategori:Personer tilknyttet Storebrand